**Styrets årsberetning for perioden 21.september 2018 – 20.septemer 2019 i Korrosjonsentreprenørenes Forening (KEF)**

**Styret og øvrige komiteer har etter den ordinære generalforsamling, avholdt den 21.september 2018 i Nice, hatt følgende sammensetning frem til den ordinære generalforsamling 20.september 2019:**

Styret:

Ingrid Solheim (StS Gruppen AS), styreleder

Sigve Aabø (Kaefer Energy AS), styremedlem

Anved Aarbakke jr. (Kymsol AS), styremedlem

Eirik Halvorsen (Bilfinger Industrier Norge AS til 31.12.2018 og Kymsol AS fra 1.1.2019), styremedlem

Nils Olaf Evensen (StS Fagstillas AS), styremedlem

Ressurs personer for tariffspørsmål:

Anders Waage (Bilfinger Industrier AS)

Kenneth Høyland (Kaefer Energy AS)

Medlemmene i komiteen for opplæring/kompetanse:

Arnlijot Dalhaug (leder) (Kaefer Energy AS)

Odd-Steinar Andersen (Kymsol AS)

Linn Åse Enevoldsen (Bilfinger Industrier AS)

Læreplangruppe høsten 2018 – Ny fagopplæring:

Odd-Steinar Andersen (Kymsol AS)

Reidar Dundas (Bodø vgs)

Medlemmene i valgkomiteen:

Leif Helge Eriksen (Bilfinger Industrier AS)

Roger Kjeilen (Beerenberg Services AS)

Foreningens revisor:

Turid Knappskog (StS Gruppen AS)

Rune Blydt (Kymsol AS)

2 representanter og vara til styret i KIS:

Anved Aarbakke (Kymsol AS)   
Ingrid Solheim (StS Gruppen AS)

Nils Olaf Evensen (1.vara) (StS Fagstillas AS)

Eirik Halvorsen (2.vara)(Bilfinger Industrier AS/Kymsol AS)

Styret har i sin sittende periode avholdt 3 styremøter, 1 medlemsmøte og generalforsamling.

**Foreningens medlemmer er:**

Beerenberg Services AS, Kaefer Energy AS, StS Gruppen AS, StS Fagstillas AS, Isonor AS (tidligere Norisol Norge AS), Bilfinger Industrier Norge AS, Kymsol AS (tidligere Solid Vedlikehold AS), Prezioso Linjebygg og Husnes Sandblåsing og Sprøytemaling AS. Til sammen 9 medlemmer.

**Saker som er behandlet av styret i perioden:**

1. **Strukturendring for industrimalerfaget**
2. **Minstekrav i Industrimalerfaget**
3. **Profilering av KEF og rekruttering til industrimalerfaget**
4. **Korrosjon under isolasjon**
5. **FROSIO**
6. **Eskaleringsmekanisme**
7. **Administrasjons saker**
8. **Strukturendring for industrimalerfaget**

Ny struktur er vedtatt av Stortinget april 2018.

KEF har fått gjennomslag for at industrimalerfaget skal være i samme programområde som de øvrige ISO fagene, stillasbyggerfaget og isolatørfaget. Det vil si programområdet for Bygg og Anlegg. KEF har også fått gjennomslag for at faget industrimalerfaget skal bestå som eget fag.

Kompetansegruppen og styret har arbeidet med spørsmålet om strukturen har vært optimal. En har i løpet av dette arbeidet ønsket å opprette et kryssløp fra faget industriell overflatebehandling som ligger under TIP. Departementet vil ta stilling til alle søknader om kryssløp under ett, men først etter at læreplanene er ferdigstilt for alle fag.

Læreplangruppen for Overflateteknikk VG2 og Industrimaler VG3 har gjort ferdig 1. utkast til høring, leveringsfrist var 10. juni. Neste samling i gruppene er i september. Da skal kommentarer behandles og en skal starte arbeidet med å lage koblinger mellom kompetansemål, kjerneelementer i eget og mot andre fag. Læreplanarbeidet skal avsluttes i november 2019.

1. **Minstekrav i industrimalerfaget**

Minstekrav i industrimalerfaget har vært behandlet i medlemsmøter og i styret. Det er tidligere besluttet å jobbe mot endringer i NORSOK for å tydeliggjøre minstekravet for industrimalerfaget der i første omgang. Forslaget til endring av NORSOK M-501 utarbeidet av Nils Olaf Evensen og Sigve Aabø ble fremlagt for styret sommer 2015. Styret godkjente forslaget. Brev er sendt til NORSOK komiteen for M-501med oppfordring om endringer. Det er nå varslet at komiteen vil arbeide mot en revidert versjon. Den vil da ta med seg innspillet fra KEF.

Arbeidet er fremdeles ikke igangsatt. Styret følger med.

1. **Profilering av KEF og rekruttering til industrimalerfaget**

Styret har arbeidet over lengre tid med å profilere både KEF og industrimalerfaget.

Forskjellige virkemidler er benyttet. Veteran NM er avholdt. Innlegg er holdt på bransjens møtesteder og fora. Bedrifter er kontaktet for medlemskap. Møteplasser med Frosio er etablert. Veikart er utviklet og lagt på hjemmesiden. Det er opprettet kontakter med Konkurransetilsynet og Utdanningsdirektoratet. Bransjebladet Rust og Råte har hatt artikler.

Arbeidet har i denne perioden pågått for fullt. Samarbeid om å opprette en prosjektstilling over 3 år er inngått med Frosio, KIS, SEF, Felles Forbundet og andre aktører i bransjen. Stillingen vil være en koordinator for alle aktører i bransjen for å kartlegge og samarbeide om profilering av bransjen og rekruttering til faget. Det har utviklet seg til å bli et arbeid rettet mot alle tre fagene i KIS da både KIS og SEF har bevilget penger til prosjektet.

Det har vært en tradisjon at KEF bevilger økonomisk støtte til elever fra Bodø vgs slik at de kan delta på overflatedagene. Høsten 2018 var det dessverre ingen elever på skolen innen industrimalerfaget.

Det har i perioden vært arbeidet med en film om industrimalerfaget for å rekruttere flere til faget. Denne vil bli vist på NRK TV. Den vil vise de varierende arbeids muligheter for fagbrevs utdannede innen industrimalerfaget. Alle medlemmer i KEF kan benytte filmen når de driver med rekrutteringsarbeid for egen del.

Det er innledet en intensjonsavtale inngått mellom NAV og Norsk Industri med hovedmålsetting om å få flere ut i jobb. Avtalen omfatter bla inkludering og kvalifisering av arbeidstakere – hovedsakelig under 30 år.

Det skal etableres 2-3 pilotprosjekt for å finne gode samarbeidsformer og vellykkede kvalifiseringsløp med regional/lokal forankring.   
Denne avtalen kan være en plattform for å få til rekruttering på ulike måter – noe som anses som viktig for bedriftene i KIS med flere.   
   
Det er avholdt flere møter blant annet i Stavanger mellom bedrifter, fagopplæring i Rogaland og NAV. Norsk Industri vil holde tilsvarende møter i Hordaland og Agder.

Avtalen har som intensjon at det skal finnes flere samarbeidsmodeller nettopp fordi bedriftene/bransjenes behov er forskjellig.

1. **Korrosjon under isolasjon**

Korrosjon under isolasjon (KUI) har forårsaket mange nesten ulykker de senere år. Saken er viktig for KEF, og følges nøye av styret. Det står fremdeles på agendaen i Sikkerhetsforum selv om styret nok kunne tenkt seg at det ble arbeidet raskere med saken. Styret har oversendt saken til IFF for en vurdering av situasjonen. KIS har bedt HMS gruppen innen olje og gass i KIS komme med en vurdering.

1. **FROSIO**

KEF er representert i valgkomiteen i FROSIO og var representert på årets generalforsamling i april. Styreleder i FROSIO er Trond Soltvedt. Etter et vellykket arrangement på forrige generalforsamling ønsket styret igjen å invitere styret i FROSIO til et felles møte på årets generalforsamling og medlemsmøte i Barcelona. Dessverre passet det ikke denne gangen. Styret har arbeidet for en tettere kontakt mellom KEF og FROSIO og en av resultatene er samarbeid om å opprette treårig prosjektstilling.

1. **Eskaleringsmekanisme**

Styret i KEF har i perioden drøftet eskaleringsmekanisme i kontrakter og har bedt styret i KIS ta saken opp til vurdering med målsetting om å videreføre den til Norsk Industri.

1. **Administrasjons saker**

KIS har levert sekretariats tjenester til KEF. Regnskapstjenester er levert av NHO Servicepartner.

**20.september 2019**

**Styret i Korrosjonsentreprenørenes Forening**

**Ingrid Solheim**

**Styreleder  
Sign**

|  |  |  |
| --- | --- | --- |
| **Nils Olaf Evensen/Sign** | **Sigve Aabø/Sign** | **Anved Aarbakke jr/Sign** |
|  | **Eirik Halvorsen/Sign** |  |